CELEX: 
Language: fi
Date: 2019-08-01 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2016/2031 täydentämisestä vahvistamalla prioriteettituhoojien luettelo

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Kasvintuhoojien vastaisista suojatoimenpiteistä annetun Euroopan parlamentin ja neuvoston asetuksen (EU) 2016/2031
                  1
                6 artiklan 2 kohdassa siirretään komissiolle valta antaa delegoituja säädöksiä, joilla täydennetään kyseistä asetusta vahvistamalla prioriteettituhoojien luettelo. 
            
            
               Prioriteettituhoojat ovat unionikaranteenituhoojia, joiden potentiaaliset taloudelliset, ympäristöön kohdistuvat tai yhteiskunnalliset vaikutukset unionin alueella ovat erittäin vakavia. Kriteerit niiden määrittelemiseksi esitetään kyseisen asetuksen liitteessä I olevassa 2 jaksossa. Koska niillä on vakavia vaikutuksia, asetuksen (EU) 2016/2031 24 artiklassa asetetaan tehostetumpia kartoituksia, 25 artiklassa valmiussuunnitelmia ja 26 artiklassa simulaatioharjoituksia koskevia velvoitteita.
            
            
               Komissio on toteuttanut arvioinnin prioriteettituhoojien luettelon määrittämiseksi komission Yhteisen tutkimuskeskuksen (JRC) ja Euroopan elintarviketurvallisuusviranomaisen (EFSA) kehittämän menetelmän pohjalta. Tässä menetelmässä otetaan huomioon arvioitujen tuhoojien leviämisen ja asettumisen todennäköisyys ja tämän seuraukset unionin alueella. Siinä otetaan huomioon, että kyseisessä asetuksessa luetellut kriteerit kattavat useita ulottuvuuksia (taloudelliset, yhteiskunnalliset ja ympäristöön liittyvät) ja kullakin niistä on kuvattu olevan monenlaisia vaikutuksia.
            
            
               Komissio ehdottaa tämän arvioinnin sekä paremman sääntelyn portaalissa järjestetyn julkisen kuulemisen tulosten pohjalta 20 prioriteettituhoojan luetteloa, joka esitetään tämän asetuksen liitteessä.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komissio kuuli kasvinterveyttä käsittelevää asiantuntijaryhmää 16. tammikuuta 2018, 9. heinäkuuta 2018, 9. tammikuuta 2019, 24. huhtikuuta 2019, 27. toukokuuta 2019 ja 9. heinäkuuta 2019.
            
            
               Delegoidun säädöksen luonnoksesta järjestettiin julkinen kuuleminen paremman sääntelyn portaalissa 6. kesäkuuta ja 4. heinäkuuta 2019 välisenä aikana. Vastauksia saatiin yhteensä 49, ja ne ovat julkisesti saatavilla.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Delegoidussa säädöksessä säädetään prioriteettituhoojien luettelosta asetuksen (EU) 2016/2031 6 artiklan 2 kohdan mukaisesti.
            
            
               KOMISSION DELEGOITU ASETUS (EU) …/…,
            
            
               annettu 1.8.2019,
            
            
               Euroopan parlamentin ja neuvoston asetuksen (EU) 2016/2031 täydentämisestä vahvistamalla prioriteettituhoojien luettelo
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031
                  2
                ja erityisesti sen 6 artiklan 2 kohdan,
            
            
               sekä katsoo seuraavaa:
            
            
               (1)Asetuksen (EU) 2016/2031 6 artiklan 2 kohdan nojalla komissiolla on valta vahvistaa prioriteettituhoojien luettelo. 
            
         
         
            
               (2)Prioriteettituhoojat ovat unionikaranteenituhoojia, jotka täyttävät kaikki seuraavat edellytykset: ensinnäkin niiden ei tiedetä esiintyvän unionin alueella tai niiden tiedetään esiintyvän joko ainoastaan osassa kyseistä aluetta tai vähäisinä, epäsäännöllisinä, yksittäisinä ja harvinaisina esiintyminä kyseisellä alueella, toiseksi niiden potentiaaliset taloudelliset, ympäristöön kohdistuvat tai yhteiskunnalliset vaikutukset unionin alueella ovat erittäin vakavia ja kolmanneksi ne on luetteloitu prioriteettituhoojiksi.
            
            
               (3)Komissio on toteuttanut arvioinnin määrittääkseen, mitkä tuhoojat olisi luetteloitava prioriteettituhoojiksi. Arviointi perustui komission Yhteisen tutkimuskeskuksen ja Euroopan elintarviketurvallisuusviranomaisen kehittämään menetelmään. 
            
            
               (4)Menetelmään sisältyy yhdistelmäindikaattoreita ja analyysi useiden kriteerien pohjalta. Siinä otetaan unionin alueella huomioon arvioitujen tuhoojien leviämisen ja asettumisen todennäköisyys ja tämän seuraukset. Menetelmässä otetaan lisäksi huomioon asetuksen (EU) 2016/2031 liitteessä I olevan 1 jakson 2 kohdassa ja 2 jaksossa luetellut kriteerit, jotka kattavat taloudelliset, yhteiskunnalliset ja ympäristöön kohdistuvat näkökohdat. 
            
            
               (5)Arvioinnissa otettiin huomioon komission Yhteisen tutkimuskeskuksen ja Euroopan elintarviketurvallisuusviranomaisen kehittämän menetelmän tulokset sekä paremman sääntelyn portaalissa järjestetty julkinen kuuleminen. Tämän seurauksena todettiin, että 20 tuhoojasta katsotaan aiheutuvan erittäin vakavia taloudellisia, yhteiskunnallisia tai ympäristöön kohdistuvia potentiaalisia vaikutuksia unionin alueella.
            
            
               (6)Lisäksi kyseisiä tuhoojia ei tiedetä esiintyvän unionin alueella tai niitä tiedetään esiintyvän ainoastaan osassa kyseistä aluetta tai vähäisinä, epäsäännöllisinä, yksittäisinä ja harvinaisina esiintyminä kyseisellä alueella.
            
            
               (7)Tämän vuoksi on aiheellista luetteloida kyseiset tuhoojat tämän asetuksen liitteessä.
            
            
               (8)Jotta kaikkien unionikaranteenituhoojia koskevien sääntöjen soveltaminen olisi yhdenmukaista, tätä asetusta olisi sovellettava samasta päivästä kuin asetusta (EU) 2016/2031 eli 14 päivästä joulukuuta 2019,
            
            
               ON HYVÄKSYNYT TÄMÄN ASETUKSEN:
            
            
               1 artikla
               Prioriteettituhoojien luettelo
            
            
               Tämän asetuksen liitteessä on asetuksen (EU) 2016/2031 6 artiklan 2 kohdassa tarkoitettu prioriteettituhoojien luettelo.
            
            
               2 artikla
               Voimaantulo ja soveltaminen
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 14 päivästä joulukuuta 2019.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 1.8.2019
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
               
            
         
         
            
                  
                     (1)
                  
                        Euroopan parlamentin ja neuvoston asetus (EU) 2016/2031, annettu 26 päivänä lokakuuta 2016, kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta (EUVL L 317, 23.11.2016, s. 4).
               
               
                  
                     (2)
                  
                        EUVL L 317, 23.11.2016, s. 4.
               
            
      
    ---documentbreak--- 
      
         
         
            
               LIITE
                  Prioriteettituhoojien luettelo 
            
            
               Agrilus anxius Gory
            
            
               Agrilus planipennis Fairmaire
            
            
               Anastrepha ludens (Loew)
            
            
               Anoplophora chinensis (Thomson)
            
            
               Anoplophora glabripennis (Motschulsky)
            
            
               Anthonomus eugenii Cano
            
            
               Aromia bungii (Faldermann)
            
            
               Bactericera cockerelli (Sulc.)
            
            
               Bactrocera dorsalis (Hendel)
            
            
               Bactrocera zonata (Saunders)
            
            
               Bursaphelenchus xylophilus (Steiner et Bührer) Nickle et al.
            
            
               Candidatus Liberibacter spp., joka aiheuttaa sitruspuiden Huanglongbing-tautia/sitruspuiden kellastumistautia
            
            
               Conotrachelus nenuphar (Herbst)
            
            
               Dendrolimus sibiricus Tschetverikov
            
            
               Phyllosticta citricarpa (McAlpine) Van der Aa
            
            
               Popillia japonica Newman
            
            
               Rhagoletis pomonella Walsh
            
            
               Spodoptera frugiperda (Smith)
            
         
         
            
               Thaumatotibia leucotreta (Meyrick)
            
            
               Xylella fastidiosa (Wells et al.)